**ZK/1-14/2022.**

 **Határozat: 53**

 **Rendelet: -**

**Jegyzőkönyv**

**Zalakaros Város Önkormányzata Képviselőtestülete**

**2022. április 13-án megtartott**

**nyílt üléséről**

**Jegyzőkönyv**

Készült Zalakaros Város Önkormányzata Képviselőtestülete a Zalakarosi Közös Önkormányzati Hivatal (8749 Zalakaros Gyógyfürdő tér 1.) tanácstermében **2022. április 13-án** 08,18 órai kezdettel megtartott **nyílt** üléséről.

Jelen vannak: Novák Ferenc polgármester, Czimondor Nándor alpolgármester, Kötő Attila, Magyarné Kovács Judit, Végh Andor János, képviselők, Dr. Szentgyörgyvölgyi Eszter jegyző.

Az ülésen nincs jelen: Stégli János és Vlasicsné Dörgönye Márta képviselők.

Tanácskozási joggal jelen van: Torma László aljegyző, Dr. Csetneki Gábor ügyvéd és Bodor Johanna igazgatási ügyintéző.

Jegyzőkönyvet készítette: Bodor Johanna igazgatási ügyintéző.

Novák Ferenc: Köszönti a megjelenteket. Megállapítja, hogy az ülés határozatképes, mivel 5 képviselőtestületi tag az ülésen jelen van.

Jegyzőkönyv hitelesítőknek javasolja: Czimondor Nándor alpolgármester és Magyarné Kovács Judit képviselő.

Novák Ferenc: Szavazásra teszi fel a jegyzőkönyv hitelesítőire tett javaslatot.

Képviselőtestület 5 igen szavazattal, ellenszavazat és tartózkodás nélkül a jegyzőkönyv hitelesítőire tett javaslatot elfogadta.

Novák Ferenc: Tájékoztatja a képviselőtestületet, hogy a kiküldött meghívó 1 napirendi pontra tett javaslatot, melyet ismertet:

**Napirend:**

1. **Zalakarosi Fürdő Zrt. irányításával összefüggő döntések meghozatala**Előadó: Novák Ferenc polgármester

Novák Ferenc: Szavazásra teszi fel a napirend elfogadására vonatkozó javaslatot.

Képviselőtestület 5 igen szavazattal, ellenszavazat és tartózkodás nélkül a napirendet elfogadta.

**Az elfogadott napirend:**

1. **Zalakarosi Fürdő Zrt. irányításával összefüggő döntések meghozatala**Előadó: Novák Ferenc polgármester

**Napirend tárgyalása:**

**1. Zalakarosi Fürdő Zrt. irányításával összefüggő döntések meghozatala** Előadó: Novák Ferenc polgármester
 (Előterjesztés a jegyzőkönyvhöz mellékelve. )

Novák Ferenc: Az ülés napirendje a fürdő vezérigazgatói helyettesítésével kapcsolatos döntések meghozatalára vonatkozik. Felkéri ügyvéd urat Martinné Müller Andrea írásban felvetett kérdéseinek ismertetésére.

Dr. Csetneki Gábor: Martinné Müller Andrea levelében átmeneti munkaszerződés-módosítást fogalmaz meg. A vezérigazgató felmentésre került, így e kérdésben a fürdő közgyűlése dönthet. Átmeneti munkaszerződés módosítás lehetséges 1 vagy 2 hónapra, melyre bérkiegészítést lehet megállapítani. Ha a munkavállalónak megfelel, akkor lehet bizonyos döntésekhez felügyelő bizottsági döntést, jóváhagyást társítani.

Novák Ferenc: Nevesíteni kell a munkaköröket.

Kötő Attila: A képviselőtestület előző döntése volt, hogy a vezérigazgató adja át a munkaköröket, teljes jogkörű helyettesítés lett volna.

Novák Ferenc: Felkérem a jegyzőnőt a határozati javaslat ismertetésére.

Dr. Szentgyörgyvölgyi Eszter: Ismerteti a határozati javaslatot.

Novák Ferenc: Szavazásra teszi fel az alábbi határozati javaslat elfogadását:

Zalakaros Város Önkormányzat Képviselőtestülete

1. javasolja, hogy Martinné Müller Andrea üzemeltetési vezető a megválasztásra kerülő új vezérigazgató első munkában töltött napjáig, de legfeljebb két hónapra, azaz legkésőbb 2022. június 20. napjáig lássa el a Zalakarosi Fürdő Zrt. vezérigazgatója általános - azaz minden ügykörre kiterjedő - helyettesítését.

2. az üzemeltetési vezető munkaköri leírása kiegészítését a vezérigazgató munkaköri leírásában szereplő feladatokkal javasolja azzal, hogy amennyiben a fent meghatározott időtartam alatt olyan súlyú ügyben kell döntést hozni, amelynek a megjelölt időtartamon túlmutató jelentős következménye lehet, úgy jogosult tulajdonosi jóváhagyást kérni Végh Andor János felügyelőbizottsági tagtól.

Képviselőtestület 4 igen szavazattal, 1 ellenszavazattal és tartózkodás nélkül a javaslatot elfogadta.

Novák Ferenc: Az anyagi igény 250 ezer forint, javaslat?

Magyarné Kovács Judit: Ha plusz munkát adunk, azért fizetni kell.

Czimondor Nándor: 150 ezer forint.

Novák Ferenc: Szavazásra teszi fel az alábbi határozati javaslat elfogadását:

Zalakaros Város Önkormányzat Képviselőtestülete

3. az 1. pontban megjelölt időtartam alatt a többletfeladatok ellátása munkaszerződésben megjelölt alapbéren felüli rögzítését havi bruttó 150.000, - Ft (azaz bruttó százötvenezer forint/hó) ellentételezéssel javasolja.

Képviselőtestület 4 igen szavazattal, 1 ellenszavazattal és tartózkodás nélkül a javaslatot elfogadta.

Novák Ferenc: Szavazásra teszi fel az alábbi határozati javaslat elfogadását:

Zalakaros Város Önkormányzat Képviselőtestülete

4. javasolja a Zalakarosi Fürdő Zrt. Közgyűlésének, hogy a határozat 1. pontja alapján adjon felhatalmazást a többségi tulajdonos képviselőjének az üzemeltetési vezető munkaszerződése 1. sz. kiegészítése aláírására.

5. felhatalmazza a polgármestert, hogy a Zalakarosi Fürdő Zrt. Közgyűlésén Zalakaros Város Önkormányzata, mint részvényes képviseletében az 1-4. pontokban elfogadott álláspontot képviselje.

Képviselőtestület 4 igen szavazattal, 1 ellenszavazattal és tartózkodás nélkül a javaslatot elfogadta.

Az elhangzott döntések figyelembevételével a képviselőtestület az alábbi határozatot hozta:

**Képviselőtestület 53/2022. (IV.13.) számú határozata:**

Zalakaros Város Önkormányzat Képviselőtestülete

1. javasolja, hogy Martinné Müller Andrea üzemeltetési vezető a megválasztásra kerülő új vezérigazgató első munkában töltött napjáig, de legfeljebb két hónapra, azaz legkésőbb 2022. június 20. napjáig lássa el a Zalakarosi Fürdő Zrt. vezérigazgatója általános - azaz minden ügykörre kiterjedő - helyettesítését.

2. az üzemeltetési vezető munkaköri leírása kiegészítését a vezérigazgató munkaköri leírásában szereplő feladatokkal javasolja azzal, hogy amennyiben a fent meghatározott időtartam alatt olyan súlyú ügyben kell döntést hozni, amelynek a megjelölt időtartamon túlmutató jelentős következménye lehet, úgy jogosult tulajdonosi jóváhagyást kérni Végh Andor János felügyelőbizottsági tagtól.

3. az 1. pontban megjelölt időtartam alatt a többletfeladatok ellátása munkaszerződésben megjelölt alapbéren felüli rögzítését havi bruttó 150.000, - Ft (azaz bruttó százötvenezer forint/hó) ellentételezéssel javasolja.

4. javasolja a Zalakarosi Fürdő Zrt. Közgyűlésének, hogy a határozat 1. pontja alapján adjon felhatalmazást a többségi tulajdonos képviselőjének az üzemeltetési vezető munkaszerződése 1. sz. kiegészítése aláírására.

5. felhatalmazza a polgármestert, hogy a Zalakarosi Fürdő Zrt. Közgyűlésén Zalakaros Város Önkormányzata, mint részvényes képviseletében az 1-4. pontokban elfogadott álláspontot képviselje.

Határidő: 2022. április 19.

Felelős: Novák Ferenc, polgármester

Operatív felelős: Csetneki Ügyvédi Iroda

Novák Ferenc: Mivel a nyílt ülésen tárgyalandó napirend nem volt, megköszönte a részvételt és az ülést 08,53 órakor bezárta.

Kmft.

 Novák Ferenc Dr. Szentgyörgyvölgyi Eszter

 Polgármester Jegyző

 Czimondor Nándor Magyarné Kovács Judit

 Jkv. hitelesítő Jkv. hitelesítő